**MAMAM**

**MAREC NEŽNO BRSTJE DRAMI,**

**TRAVNIK ZVONČKOV DAN BUDI.**

**MOJI, TVOJI, VSAKI MAMI**

**VSE NAJBOLJŠE ZAŽELI.**

**MOJI MAMI, TVOJI MAMI,**

**MAMAM ŠIRNEGA SVETA**

**DOKAŽIMO TUDI SAMI,**

**DA SO DRAŽJE OD VSEGA.**



Dragi otroci!

Jutri je materinski dan – praznik vseh naših mamic. Razveselite jih lahko na različne načine. Tukaj je nekaj naših predlogov:

* Zapoj ji pesmico (Zagotovo jih znaš kar nekaj.)
* Nariši ji lepo risbico ali pa ji izdelaj voščilnico.
* Izdelaj ji darilce (lahko je preprost venček marjetic – glej videonavodila) in jo vodi na lov za skritim zakladom (naj ga mamica sama po tvojih navodilih najde).
* Pomagaj ji pri domačih opravilih.

Lahko pa narediš čisto nekaj svojega,

obvezno pa jo **MOČNO OBJEMI** in ji daj **VELIK POLJUBČEK**.

Ko se spet srečamo, nam boš povedal-a, kako je bilo.

Učiteljice PB